Saladas

Saladas (; „Sūrioji upė“) – upė centrinėje šiaurės Argentinoje, Paranos dešinysis intakas. Prasideda Paisachės pavadinimu Anduose, Saltos provincijoje, netoli Kačio. Teka rytų kryptimi, patvenkta Cabra Corral užtvanka. Vėliau įgauna Churamento pavadinimą. Ties El Tunaliu patvenkta. Vėliau suka į pietryčius ir teka Santjago del Estero provincija, Čako ir Pampų lygumomis, kur vadinama Saladu. Ties Figeroa patvenkta.

Vaga daugelyje vietų sausuoju metų laiku išdžiūsta. Skaidosi į pratakas, sudaro pelkes ir ežerėlius. Kanalu sujungtas su Dulse. Žemupyje upė teka Santa Fė provincija, kur vadiname Šiauriniu Saladu (Salado del Norte). Šioje dalyje visus metus vandeninga, dažnai smarkiai patvinsta. Įteka į Paraną ties Santa Fė miestu.

Laivuojama lietinguoju periodu. Debitas aukštupyje – 40 m³/s, žiotyse – 15 m³/s.

Šaltiniai 

Argentinos upės